Kabupatin Sukamara

**Kabupatin Sukamara** yatu sabuting wilayah kabupatin nang baandak di prupinsi Kalimantan Tangah, Indunisia. Indung banuanya adalah Kacamatan Sukamara. Kabupatin ngini baisi luas wilayah 3.827 km2 wan baisi panduduk 44,952 ikung nusia (rikinan Cacah jiwa Indunisia 2010), wan 67,234 ikung nusia wayah pahabisan tahun 2024.&nbsp;

Kabupatin ngini bahari jadi bagian matan Kabupatin Kotawaringin Barat, wayah tanggal 10 April 2003 dikaluarakan Undang-Undang No. 5 Tahun 2003 parihal Pangukuhan/Pamakaran 8 Kabupatin, makanya Kabupatin Kotwaringin Barat diulah wan ditambahakan lawan Kabupatin Lamandau. Sukamara bahalatan manyubalah lawan prupinsi Kalimantan Barat.

## Riwayat bahari

### Tanjung Sambar
Pulau Kalimantan bahari dibagi manjadi 3 wilayah nagara karajaan induk: Borneo (Brunei), Sukadana (Tanjungpura) wan Banjarmasin (Bumi Kencana). Tanjung Dato marupakan pahalatan wilayah mandala Borneo (Brunei) lawan wilayah mandala Sukadana (Tanjungpura), *sedangkan* Tanjung Sambar bahalat wilayah mandala Sukadana/Tanjungpura lawan wilayah mandala Banjarmasin (dairah Kotawaringin). Dairah aliran Sungai Jelai, di Kotawaringin di bawah kakuasaan Banjarmasin, *sedangkan* sungai Kendawangan di bawah kakuasan Sukadana. Halat di dalam, pamulaan dairah aliran sungai Pinoh (Lawai, wilayah Dayak U'ud Danum) tamasuk dalam wilayah Karajaan Kotawaringin (bawah Banjarmasin) 

### Kaadipataran Kotawaringin (1530)
Sabalum mambantuk Karajaan Kotawaringin, Raja Banjar sawagai panguasa di sepanjang pantai selatan wan timur pulau Kalimantan sudah ma'utus mantri-mantri gasan manutip pahala ka panduduk Kotawaringin. Paninian urang Dayak nang tinggal di hulu sungai Arut sudah mambariakan Banjarmasin dabu amas sabanyak nang diparluakan gasan maulah kursi amas. Imbah nitu dua mantri matan Banjarmasin ngaran Majan Laut wan Tongara Mandi datang matan Tabanio ka Kumai wan manatap di sana. Kaduanya adalah urang nang panambayan mambawa Islam ka wilayah Kotawaringin. Majan Laut imbahnya umpat bacakut lawan dingsanaknya wan imbah nitu inya pindah matan Kumai ka Balitung wan tinggal di sana [di kampung Kotawaringin]. Tongara Mandi imbahtu pindah matan Kumai ka dairah kuala Kotawaringin di mana inya sawagai pangadiri Kotawaringin Lama di higa sungai Lamandau. Sidin lalu maninggalakan wadah ini marga *diserang* ulih tukang rampok wan mambuka sabuting kampung hanyar, nang andakannya takaatas, di sungai Basarah, sabuting sungai nang andakannya di kiwa. Dalam Hikayat Banjar urang nang mandapati parintah matan Marhum Panembahan sultan Banjar IV nang mangarintah 1595-1642] gasan manjabat adipati Kotawaringin ngaran Dipati Ngganding (Kiai Gede) nang marupakan mintuha matan Pangiran Dipati Anta-Kasuma marga *manikah* lawan Andin Juluk, putri matan Dipati Nggaanding.

Kikira 15 tahun imbah nitu, Kiai Gede putera Majan Laut datang matan Belitung wan tinggal lawan pamannya, Tongara Mandi. Kiai Gede mamarujuk paman sidin gasan malihatakan kaadaan nagara nitu wan mamilih wadah nang tarasuk gasan jadi Indung banua. Hagan tujuan ngini buhannya mulai bajalan malalui sungai Arut wan wadah bagana buhannya wayah nitu parak Pandau. Imbahnya tu, urang-urang tu bi payi ka sungai Lamandau, ka batang matan sungai Bulik. Lalu inya mamimpikan bahuwa inya harus manunjukakan *lokasi* nang dipilih di wadah wadah parahu inya manggugurakan batang gadang, lalu inya jua balayar ka bawah. Manurut mimpi ngitu, bubuhannya manamuakan sabuah *lokasi* nang pas lalu jadi *lokasi* nang mana Kota Parapi. Tagal, *lokasi* nitu sudah ada sabuting kampung Dayak ganal nang digalari Pangkalan Batu. Urang kampung nitu kada manyatujui urang-urang tu gasan umpat bagana. Maka urang-urang tu mausiri urang Dayak matan kuta nitu, *sarato ma ambiak matan inyo sapasang bungo jawi jo dua bungo balanga*. Urang Dayak nang kalah nitu pindah ka barat yaitu danau Balida di sungai Jelai wan manyambat diri buhannya **Urang daratan** atawa **Urang Ruku**. Marga sidin sudah tuha, Tongara Mandi lalu manyarahakan pamarintahan ka Kiai Gede. Lawas kalawaswan Kiai Gede manambahi kakuasaannya ka urang Dayak wan tatap taganal ka kasultanan Banjarmasin.

### Karajaan Kotawaringin (1637)
Kurang labih 35 tahun imbah pamarintahan Kiai Gede, datang di Kotawaringin Pangiran Dipati Anta-Kasuma anak matan Marhum Panembahan (Sultan Banjar IV). Datangnya disumpingan **Putri Gilang** wan anaknya. Rahatan wayah nitu, Sidin bagana di Kahayan, Mendawai lawan Sampit. Lalu buhannya bajalanan ka Salapan wan Pembuangan, di wadah ini Pangiran Dipati Anta-Kasuma sawat katuju duwa handak manatap di *lokasi* ngitu tagal *dilarang* ulih mantri-mantri sidin. Baliau basumpah, *baraso sajak matan nitu, tampaik tu dinamokan* Pambuangan. Tumatan situ Pangiran lalu bajalan ka sungai Arut. Di sini, sidin tinggal barang barapa lawas di kampung Pandawa wan maulah parjanjian kawanan lawan urang Dayak nang majanjii taat satia.

Parjanjian ngini diulah di atas batu nang disambat Batu Patahan, nang mana dua urang dikurbanakan, di mana saurang Banjar nang manatap ka sagara sawagai ampah kadatangan urang Banjar wan saurang Dayak nang manatap ka darat sawagai ampah kadatangan urang Dayak, kadua dibantai darahnya dipasambahkan sawagai *materai* parjanjian nitu. Lalu Pangiran Dipati Anta-Kasuma *baangkat* ka Kotawaringin di mana Kiai Gede mangakuiakan Pangiran sawagai raja wan Kiai Gede saurang manjabat sawagai mangkubumi.

Surah matan kisah Banjar wan Kotawaringin:

Karajaan Kotawaringin marupakan *pecahan* kasultanan Banjar wayah masa Sultan Banjar IV Mustainbillah nang diwarisi ka anak lakiannya, Pangiran Dipati Anta-Kasuma. Sabalumnya Kotawaringin marupakan sabuah kadipatan, nang diutus ulih Sultan Mustainbillah sawagai kapala pamarintahan di Kotawaringin adalah Dipati Ngganding (1615). Lawan Dipati Ngganding lalu dijulung ka mintuhanya Pangiran Dipati Anta-Kasuma. Manurut Hikayat Banjar, wilayah Kotawaringin adalah sabarataan kampung-kampung di barat Banjar (sungai Banjar = sungai Barito) sampai ka sungai Jelai. Sultan Banjar V, Inayatullah (= Pangiran Dipati Tua 1/Ratu Agung), adingnya Pangiran Dipati Anta-Kasuma manugarahakan galar **Ratu Kota Waringin** ka Pangiran Dipati Ante-Kasuma, imbahtu manyarahkan kampung-kampung di barat Banjar (= sungai Barito) sampai ka Jelai (sungai Jelai). Ratu Kota-Waringin imbahtu bulik ka Kotawaringin sambil mambawa lawan Raden Buyut Kasuma Matan. Ratu Kota Waringin sabujurannya kada baandak di dalam (palasa) tagal di atas rakit ganal (= lanting) nang ditatap di sana. Ratu Kota-kota Waringin mandapatakan anak bini lagi, *nan banamo Putri Lanting, jo surang padusi nan inyo balaki di siko. Inyo bajalan ka sungai Jelai wan mambukak sabuah kampung di paumpukan [[sungai Bilah]] jo sungai Jelaí*. Dairah ngini dingarani Sukamara marga ada suka wan ada mara (= maju ka hadapan matan arah kadatangannya matan nagara Banjar).

Surah matan kisah Banjar wan Kotawaringin:

### Datok Nakhoda Muhammad Taib (1800)
Pas tahun 1800, saurang nang tulak madam ngaran Datok Nakhoda Muhammad Taib wan bininya datang ka wadah nang wayah nitu kada diulah masih wan inya maulah kampung wayah nitu, inya matan kampung Sungai Kedayan, Brunai Darussalam. Wilayah nitu masih masuk dalam kakuasaan Karajaan Kotawaringin maka dikirim saikung mantri karajaan gasan manyusun kahidupan di dairah itu, mantri raja nitu bangaran Pangiran Prabu wijaya, Imbah nitu diadakan cangkurah antara Pangiran prabuwijaya lawan masarakat gasan maulah ngaran kampung itu, imbah buhannya akur maka ngaran kampung ngitu jadi Jelai Karta Jaya. Wayah tahun 1920, kampung batambah rami wan urangnya sasain banyak, diputusakan gasan mangganti ngaran kampung jadi Soekamara, Soeka artinya bagembira wan Mara artinya maju artinya masyarakat nang katuju lawan kamajuan.

### Pamarintahan Kolonial Walanda (1826-1945)
Bardasarkan *Contract Met Den Sultan Van Bandjermasin 4 Mei 1826.* */B 29 September 1826 No.10*, nang diulah Sultan Adam matan Banjar lawan pihak kolonial Walanda, wilayah Kutaringin atawa Kotawaringin wan Jelai (Sukamara) dijulung ka pihak kolonial Hindia Walanda.

Babak ampat:

Kotawaringin (masuk di dalamnya Jelai alias Sukamara) masuk dalam *zuid-ooster-afdeeling* bardasarkan *Bêsluit van den Minister van Staat, Gouverneur-Generaal van Nederlandsch-Indie*, wayah 27 Agustus 1849, No. 8. 

#### ''Landskap Djelei''
Dibawah ngini adalah *Landskap Djelei* atawa panguasa Sukamara wayah pamarintahan kolonial Walanda;

# Pangiran Djaksa Soekarma (1867-1904) 

## Kabumian
Luas wilayah Kabupatin Sukamara adalah 3.827 km2. Andakan Kabupatin Sukamara di titik *koordinat* 2°19' - 3°07' LS wan 110°25' - 111°9'50" BT.&nbsp;

### Pahalatan
Kabupatin Sukamara bahalatan lawan dairah:

### ''Topografi''
Kawasan di Kabupatin Sukamara, yaitu *mencakup* barat wan utara marupakan dairah daratan lawan tinggi antara 7-100 m matan atas parmukaan laut, *sedangkan* wilayah salatan nang bahalat duwa Laut Jawa marupakan daratan randah nang *cukup potensial* gasan bidang paiwakan wan bahuma nangkaya *padi sawah*. Kabupatin Sukamara kawa disambat juwa dairah randah lawan tinggi antara 0-100 m wan hiringnya 0-150. Kabanyakan wilayahnya di paparak laut wan sungai. Bagian salatan kabupatin Sukamara, yaitu Kacamatan Jelai wan Pantai Lunci baisi dairah nang hiringnya 0-25 mdpl, *baitu pulo* bagian tangah yaitu Kacamatan Sukamara baisi kahiringan nang sama haja. Bagian utara yaitu Kacamatan Balai Riam wan Kacamatan Permata Kecubung andakannya di katinggian 25-100 mdpl. Amun dairah nang ada di bagian utara tatinggi dibandingakan lawan dairah selatan, ngini ditiring matan *fisiografi* wilayah bagian utara nang marupakan dairah beumbak sampai pagunungan.

### Hidrologi
Ada 2 Dairah Aliran Sungai (DAS) di wilayah kabupatin Sukamara, yaitu DAS Jelai panjang 200 km wan DAS Maram. Dairah Aliran Sungai Jelai *mencakup* labih pada 40 *sub*-sungai nang *tasebar* handak di sabarataan wilayah kabupatin ngini.&nbsp;

Gasan banyu tanah, bardasarkan hasil studi "Potensi Air Baku kabupatin Sukamara wan kabupatin Lamandau" nang dilaksanakakan ulih Dinas Pekerjaan Umum prupinsi Kalimantan Tangah tahun 2004, *potensi* banyu tanah di kabupatin Sukamara dibagi 3 *zona* gasan *potensi* banyu tanahnya yaitu:

# *Potensi* banyu tanah tinggi banar, rajin andakannya di dairah di sapanjang sungai ganal yaitu: Sungai Jelai. *Potensi* banyu nang ganal ini andakannya matan batang sungai sampai babarapa kilometer matan batang sungai ka bagian barat wan timurnya.
# *Potensi* banyu tanah tinggi, nang ada imbah wilayah *potensi* banyu tanah tinggi banar batahap *potensi* banyu tanah dikurangi sampai *potensi* banyu tanah nang tinggi.
# *Potensi* banyu tanah randah nang marupakan dairah nang tajauh matan aliran sungai ganal.

### Iklim
Wilayah kabupatin Sukamara diklimatakan hutan hujan *tropis* (Af) lawan hujan nang *cenderung* tinggi sapanjangan tahun. Suhu udara di wilayah kabupatin ini kawa disambat *konsisten* di kisaran 23°-34°C lawan angka humapnya kada baubah banyak nang cundung tinggi antara 70%-90%.

## Pamarintahan

### Bupati
Wayah ini, bupati Sukamara dipingkuti lawan Kaspinor. Sidin dilantik lawan gubernur Kalimantan Tangah, Sugianto Sabran, wayah 25 Siptimbir 2023. Sabalumnya, jabatan bupati wan wakil bupati Sukamara yaitu Windu Subagio wan Ahmadi. Bubuhannya adalah paris dalam pilkada 2018, wan kalungguhan buhannya habis pas 24 Siptimbir 2023. Wayah ini, pajabat bupati Sukamara dijabat ulih Rendi Lesmana, inya dilantik wayah 11 Agustus 2024.

### Dewan Perwakilan Rakyat
Dibawah ini adalah *komposisi* angguta DPRD kabupatin Sukamara dalam talu *periode* nang uncit.

### Kacamatan

## Kapandudukan
Kabupatin Sukamara masuk nang paling halus jumlah panduduknya di prupinsi Kalimantan Tangah

## ''Ekonomi''
Komoditas partanian unggulan dairah ngini adalah padi, palawija wan *hortikultura*. *Sementara* gasan usaha tanaman adalah sawit wan karet. *Potensi* partanian dairah ini masih ganal haja wan tabuka gasan *investor*. Salain nitu *potensi* usaha budidaya baiwakan masih *tersedia* 19 ribu ha wan tambak udang bandeng 13 ribu ha (nang sudah digarap hanyar 913 ha).

Sedangkan hasil pertambangan utamanya adalah batu kubung, pasir kuarsa nang baisi 98% sawagai bahan baku industri kaca wan kaca nang ada di Kacamatan Jelai lawan total cadangan nang diperkirakan mencapai 1.191.840.000 m3.

## Kasanian wan kabudayaan
kabupatin Sukamara baisi banyak banar budaya, di bawah ini adalah budaya di kabupatin Sukamar:

### Malayu
Kabupatin Sukamara banyak dipangaruhi ulih budaya melayu Kalimantan Barat wan Sumatra kaya makanan nang kaya Kerupuk basah nang mirip lawan makanan khas Sumatra Selatan nang kaya Pempek. Dalam pangaruh pakaian jua mirip lawan pakaian Melayu. Sukamara baisi basa nang mirip lawan bahasa Melayu Kalimantan Barat kaya penambahan kata-kata nang habis-e kaya: "kemane", "siape", "sembile", "kite", "te", wan "saye".

### Dayak darat
Pengaruh urang Dayak darat di Sukamara sangat ganal, kaya rumah adat, pakaian, ritual wan lainnya:

* Pakaian

Baju Dayak darat rancak ditamui di wilayah Bukit Sukamara kaya Kacamatan Balai Riam wan Kacamatan Permata Kecubung. Sama kaya pakaian Dayak lainnya, pakaian Dayak Darat jua baisi baju kayu, kepala Enggang, taring wan lain-lain.

* Rumah adat

Rumah adat Lawak darat adalah Rumah Tangga. Rumah adat di Sukamara kawa ditamuakan di Kacamatan Balai Riam wan Kacamatan Permata KecubungKacamatan Permata Dipatahui

* Ritual

Ritual urang Lawak darat Sukamara adalah ritual Tiwah yaitu mambawai roh urang mati ka Lewu liau wan Manetek Pantan yaitu memotong Pantan atau Batang jarau pada pesta kawin.

### Banjar
Budaya Banjar banyak masuk ka Sukamara Marga pangaruh Karajaan Kotawaringin. Budaya Banjar nang banyak ditamuakan adalah makanan kaya Lontong wan Nasi kuning. Sukamara jua banyak dipangaruhi Bahasa Banjar kaya kata: "ulun", "pian","enggih", wan "pon".

## Jujuhutan